**Morgan Frost** (s. 14. toukokuuta 1999 Aurora, Ontario, Kanada) on kanadalainen jääkiekkoilija, joka pelaa NHL-joukkue Philadelphia Flyersissa. Flyers varasi hänet ensimmäisellä kierroksella 27. pelaajana kesällä 2017. Frost on pelipaikaltaan keskushyökkääjä, mutta hän osaa pelata myös laidassa*lähde?*.

Pelityyli
---------

*The Sports Forecaster* -sivuston mukaan Frost on nopea kahden suunnan hyökkääjä, joka kuuluu nopeimpiin luistelijoihin millä sarjatasolla tahansa. Frostilla on myös hyvät pelintekotaidot. Frostin tulisi kuitenkin lisätä fyysistä voimaa, eikä hänen kokonsa ole paras mahdollinen NHL-tasolle.

Ura
---

### Seuraura

Frost voitti kauden 2014–2015 päätteeksi Barrie Coltsin junioreissa OHL Gold Cupin pronssia. Sault Ste. Marie Greyhounds varasi hänet 81. pelaajana OHL:n varaustilaisuudessa 2015. Frost siirtyi joukkueeseen kaudeksi 2015–2016. Hänen ensimmäinen OHL-kautensa toi runkosarjassa 27 tehopistettä. Kaudella 2016–2017 Frost oli Greyhoundsin neljänneksi paras pistemies tehoilla 20+42=62. Hän pelasi kauden aikana myös CHL Top Prospects Gamessa.

Philadelphia Flyers varasi Frostin ensimmäisellä kierroksella 27. pelaajana NHL:n varaustilaisuudessa 2017. Hän teki jo saman vuoden elokuussa seuran kanssa kolmivuotisen tulokassopimuksen. Frost siirtyi kaudeksi 2017–2018 kuitenkin vielä jatkamaan pelejään Sault Ste. Marie Greyhoundsin OHL-joukkueeseen. Hän jakoi tehoilla 42+70=112 koko liigan syöttöpörssin voiton Sarnia Stingin Jordan Kyroun kanssa ja sijoittui pistepörssissä toiseksi edellään vain Windsor Spitfiresia ja Barrie Coltsia edustanut Aaron Luchuk. Frost oli myös Greyhoundsin paras maalintekijä Boris Katchoukin kanssa. Hän voitti myös koko OHL:n tehotilaston lukemalla +70. Frost valittiin 17. joulukuuta 2017 liigan viikon pelaajaksi. Hän eteni Greyhoundsin aina J. Ross Robertson Cup -finaaleihin saakka, mutta OHL:n mestaruuden vei lopulta kuitenkin Hamilton Bulldogs otteluvoitoin 4–2. Frost valittiin kauden päätteeksi liigan ensimmäiseen tähdistökentälliseen.

Myös kauden 2018–2019 Frost aloitti Sault Ste. Marie Greyhoundsin OHL-joukkueessa. Hänet nimettiin joukkueen varakapteeniksi.

Syyskuussa 2023 Frost teki Flyersin kanssa kaksivuotisen ja yhteensä 4,2 miljoonan dollarin arvoisen sopimuksen.

### Maajoukkueura

Frost pelasi alle 20-vuotiaiden MM-kilpailuissa vuonna 2019, jolloin hän oli tehoilla 4+4=8 Kanadan paras pistemies sekä jakoi joukkueen sisäisen syöttöpörssin voiton Cody Glassin ja Barrett Haytonin kanssa. Frost jakoi myös Kanadan sisäisen tehotilaston voiton Haytonin kanssa lukemalla +8. Turnauksen avausottelussa Tanskaa vastaan hän onnistui tekemään kypärätempun. Frost keräsi Kanadan 14–0-murskavoittoon päättyneessä ottelussa myös kaksi syöttöpistettä eli kaikkiaan tehot 3+2=5. Hänet valittiin joukkueensa ottelun parhaaksi pelaajaksi.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2015–2016 | Sault Ste. Marie Greyhounds | OHL | 65 | 7 | 20 | 27 | 12 | 12 | 1 | 2 | 3 | 0 |
| 2016–2017 | Sault Ste. Marie Greyhounds | OHL | 67 | 20 | 42 | 62 | 36 | 11 | 2 | 6 | 8 | 4 |
| 2017–2018 | Sault Ste. Marie Greyhounds | OHL | 67 | 42 | 70 | 112 | 56 | 24 | 10 | 19 | 29 | 26 | Ykköstähdistö |
| 2018–2019 | Sault Ste. Marie Greyhounds | OHL | 58 | 37 | 72 | 109 | 45 | 11 | 7 | 11 | 18 | 4 |  |  |  |  |  |  | JMM | 5 | 4 | 4 | 8 | 12 |
| 2019–2020 | Lehigh Valley Phantoms | AHL | 41 | 13 | 16 | 29 | 20 | – | – | – | – | – |
|  | Philadelphia Flyers | NHL | 20 | 2 | 5 | 7 | 4 | – | – | – | – | – |
| 2020–2021 | Philadelphia Flyers | NHL | 2 | 0 | 0 | 0 | 0 | – | – | – | – | – |
| 2021–2022 | Philadelphia Flyers | NHL | 55 | 5 | 11 | 16 | 14 | – | – | – | – | – |
|  | Lehigh Valley Phantoms | AHL | 24 | 6 | 13 | 19 | 8 | – | – | – | – | – |
| 2022–2023 | Philadelphia Flyers | NHL | 81 | 19 | 27 | 46 | 24 | – | – | – | – | – |
| 4 kautta | yhteensä | NHL | 158 | 26 | 43 | 69 | 42 | – | – | – | – | – |
| 2 kautta | yhteensä | AHL | 65 | 19 | 29 | 48 | 28 | – | – | – | – | – |
| 4 kautta | yhteensä | OHL | 257 | 106 | 204 | 310 | 149 | 58 | 20 | 38 | 58 | 34 |

Lähteet
-------

* Morgan Frost The Internet Hockey Databasessa (englanniksi)
* Morgan Frost Eurohockey-sivustolla (englanniksi)
* Morgan Frost *Elite Prospects*. Everysport Media Group AB.  (englanniksi)

### Viitteet

1. 1 2 3  Morgan Frost The Internet Hockey Databasessa (englanniksi)
2. ↑  Morgan Frost Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.11.2017. (englanniksi)
3. ↑  Frost, Calvas Commit to Greyhounds *soogreyhounds.com*.  9.9.2015. Sault Ste. Marie Greyhounds. Viitattu 20.11.2017. (englanniksi)
4. 1 2 3 4  Morgan Frost *Elite Prospects*. Everysport Media Group AB.  (englanniksi)
5. ↑  Flyers sign 2017 Draft Picks Morgan Frost, Isaac Ratcliffe  3.8.2017. Philadelphia Flyers. Viitattu 20.11.2017. (englanniksi)
6. ↑
7. ↑  Game summary (pdf)  26.12.2018. IIHF. Viitattu 9.1.2019. (englanniksi)
8. ↑  Best Player of the Game Selected by the Team (pdf)  6.1.2019. IIHF.  Arkistoitu 3.3.2021. Viitattu 9.1.2019. (englanniksi)